วีว็องรีกัทร์

วีว็องรีกัทร์ (, อ็องรีที่ 4 จงเจริญ), มาร์ช็องรีกัทร์ (, มาร์ชอ็องรีที่ 4) หรือ วีฟว์เลอรัวอ็องรี (, พระเจ้าอ็องรีจงเจริญ) เป็นเพลงยอดนิยมในประเทศฝรั่งเศส ซึ่งมีเนื้อหาเป็นการเฉลิมฉลองพระเจ้าอ็องรีที่ 4 (พระสมัญญานาม "อ็องรีผู้ประเสริฐ") ทำนองเพลงได้ยินเร็วสุดที่ ค.ศ. 1581 ซึ่งีการกล่าวถคงในหนังสือเพลงคริสต์มาสของ Christophle de Bordeaux ภายใต้ชื่อ "Chant de la Cassandre" เพลงนี้เป็นเพลงชาติโดยพฤตินัยของราชอาณาจักรฝรั่งเศสหลังการฟื้นฟูราชวงศ์ (ราชอาณาจักรไม่มีเพลงชาติอย่างเป็นทางการ)

เพลงนี้ได้ประพันธ์ขึ้นในราวคริสต์ทศวรรษที่ 1590 และอ้างอิงถึงปฐมกษัตริย์แห่งราชวงศ์บูร์บง พระเจ้าอ็องรีที่ 4 แห่งฝรั่งเศส (พระเจ้าเอนริเกที่ 3 แห่งนาบาร์รา) ผู้ทรงยุติสงครามสงครามศาสนาและฟื้นฟูสันติภาพของฝรั่งเศส (อันเป็นที่มาแห่งพระสมัญญานามของพระองค์)

ในช่วงการปฏิวัติฝรั่งเศส เนื้อร้องเดิมใช้เพื่อสนับสนุนฝ่ายนิยมเจ้า เช่น ในช่วงต้นการปฏิวัติ ก่อนเปลี่ยนไปเป็นสาธารณรัฐนิยม (1789–1791) เพลงนี้ถูกเปลี่ยนชื่อเป็น Vive Louis XVI (หลุยส์ที่ 16 จงเจริญ) ฝ่ายนิยมราชาธิปไตยภายใต้รัฐธรรมนูญใช้เนื้อร้องนี้เพื่อสรรเสริญพระมหากษัตริย์ในช่วงวิกฤตทางการเมือง

ในสมัยการฟื้นฟูราชวงศ์บูร์บงช่วงต้นคริสต์ศตวรรษที่ 19 ได้มีการนำเอาทำนองของเพลงนี้มาใส่เนื้อร้องใหม่ซึ่งมีชื่อว่า เลอเรอตูร์เดแพร็งส์ฟร็องแซอาปารี (, การนิวัติกรุงปารีสของบรรดาเจ้าฝรั่งเศส) เพื่อใช้เฉลิมฉลองในการกลับมามีอำนาจในฝรั่งเศสของราชวงศ์บูร์บงอีกครั้งหนึ่ง

 บทร้องต้นฉบับ 
ต้นฉบับภาษาฝรั่งเศสคำแปลภาษาไทย๑
ขอพระเจ้าอ็องรีที่ 4 ทรงพระเจริญ!
ทรงพระเจริญ ราชาผู้แกล้วกล้าองค์นี้
ปีศาจร้ายจตุรคูณตนนี้
มีพรสวรรค์สามอย่าง
คือการดื่ม การต่อสู้
และสุภาพนุ่มนวลกับอิสตรี
คือการดื่ม การต่อสู้
และสุภาพนุ่มนวลกับอิสตรี

๒
สงครามจงพินาศ
ความเป็นอริและความแตกแยก!
เฉกเช่นบรรพชน
เราจงร้องเพลงกันฉันมิตรแท้
ชนแก้วด้วยกัน
ทั้งดอกกุหลาบและดอกลิลี
ชนแก้วด้วยกัน
ทั้งดอกกุหลาบและดอกลิลี

๓
เราจักร้องเพลงกัน
จักร้องไปตราบชั่วพันปี
ของพระเจ้าโปรดธำรง
ความสันติไว้แก่เหล่าลูกหลาน
จนกว่าพวกเรา
จะคาบดวงจันทร์ไว้ด้วยฟันได้
จนกว่าพวกเรา
จะคาบดวงจันทร์ไว้ด้วยฟันได้เนื้อหาในสองบาทท้ายสุดมีความหมายเปรียบเปรยว่า จะดำรงอยู่เนิ่นนานจนกว่าทำในสิ่งที่เป็นไปไม่ได้ให้เป็นไปได้

๔
ประเทศฝรั่งเศส จงเจริญ!
พระเจ้าอ็องรี ทรงพระเจริญ!
ที่เมืองแร็งส์เราเต้นรำ
พลางโห่ร้องอย่างที่ปารีส
ประเทศฝรั่งเศส จงเจริญ!
พระเจ้าอ็องรี ทรงพระเจริญ!
ประเทศฝรั่งเศส จงเจริญ!
พระเจ้าอ็องรี ทรงพระเจริญ!

 อ้างอิง 

 แหล่งข้อมูลอื่น 
 Les Ménestriers recorded performance of the work with Renaissance instruments

หมวดหมู่:เพลงชาติฝรั่งเศส
หมวดหมู่:เพลงภาษาฝรั่งเศส